Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 549/12/6613	Žiar nad Hronom, 24.1.2013
EEČ : 2-52-34-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že si v období od mesiaca marec 2012 doposiaľ, XXXXX  inde ako otec mal. syna XXXXX, nar. XXXXX a mal. dcéry XXXXX, nar. XXXXX oboch bytom u matky, riadne a včas neplnil vyživovaciu povinnosť, hoci mu táto vyplýva priamo zo Zákona o rodine, na základe ktorého je povinný prispievať výživným vo výške 30 % zo sumy životného minima, teda za obdobie od 01.03.2012 do 30.06.2012 bol povinný platiť výživné vo výške 25,99 EUR na každé dieťa samostatne a za obdobie od 01.07.2012 doposiaľ, výživné vo výške 26,65 EUR mesačne na každé dieťa samostatne, čím mu takto vznikol za vyššie uvedené obdobie, po dobrovoľnej úhrade v mesiaci november 2012 v sume 300,-EUR, dlh na výživnom voči XXXXX, nar. XXXXX, trvale bytom XXXXX XXXXX vo výške 281,02 EUR
lebo zanikla trestnosť činu
Odôvodnenie:
Uznesením poverenej príslušníčky XXXXXolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona, ktorého sa mal dopustiť na tom skutkovom základe, že si v období od mesiaca marec 2012 doposiaľ XXXXX a  inde ako otec mal. syna XXXXX, nar. XXXXX a mal. dcéry XXXXX, nar. XXXXX oboch bytom u matky, riadne a včas neplnil vyživovaciu povinnosť, hoci mu táto vyplýva priamo zo Zákona o rodine, na základe ktorého bol povinný prispievať výživným vo výške 30 % zo sumy životného minima, teda za obdobie od 01.03.2012 do 30.06.2012 bol povinný platiť výživné vo výške 25,99 EUR na každé dieťa samostatne a za obdobie od 01.07.2012 doposiaľ, výživné vo výške 26,65 EUR mesačne na každé dieťa samostatne, čím mu takto vznikol za vyššie uvedené obdobie, po dobrovoľnej úhrade v mesiaci november 2012 v sume 300,-EUR, dlh na výživnom voči XXXXX, nar. XXXXX, trvale bytom XXXXX XXXXX vo výške 281,02 EUR.
Obvinený XXXXX v prípravnom konaní uviedol, že si je vedomý vyživovacej povinnosti voči svojim deťom. Poukázal na skutočnosť, že nie vždy sa mu podarilo zaplatiť výživné tak ako bolo potrebné a to v dôsledku toho, že nebol schopný pracovať, nakoľko jeho jediným príjmom boli nemocenské dávky vo výške 170,-EUR, pretože od novembra roku 2011 bol práceneschopný. Na záver uviedol, že celá situácia ho veľmi mrzí a dlžnú sumu vo sa bude snažiť čo najskôr zaplatiť.
Vo veci bola vypočutá svedkyňa- poškodená XXXXX, ktorá uviedla, že jej obvinený od mesiaca marec 2012 doposiaľ dlhuje sumu 2.091,66 EUR, pričom v mesiaci november jej zaplatil sumu 300,-EUR. Svedkyňa poškodená bola zároveň poverenou príslušníčkou PZ oboznámená, že obvinený je od novembra roku 2011 práceneschopný, a teda z objektívnych dôvodov bola predbežnou otázkou posúdená suma, ktorú je obvinený povinný platiť mesačne na každé dieťa samostatne. Z uvedeného vyplýva, že obvinený je  povinný platiť mesačne na každé dieťa samostatne výživné vo výške 30% zo sumy životného minima. Nič však nebráni tomu, aby si svedkyňa poškodená ako oprávnená osoba vymáhala dlžné výživné, ktoré bolo uložené obvinenému rozsudkom okresného súdu, v rámci občianskeho súdneho konania. 
Dňa 06.12.2012 podala poverená príslušníčka PZ, XXXXX návrh na podanie obžaloby, pričom po preskúmaní vyšetrovacieho spisu som zistila, že doterajšie výsledky dokazovania odôvodňovali možnosť začatia konania o dohode o vine a treste, vzhľadom na uvedené bol stanovený termín konania dohody na deň 11.01.2013.
Obvinený sa na konanie o dohode o vine a treste dostavil, pričom predložil poštový poukaz XXXXX zo dňa 18.12.2012, preukazujúci úhradu výživného vo výške 150,-EUR a zároveň požiadal o možnosť preloženia termínu konania o dohode o vine a treste na začiatok februára 2013, s tým, že do nového termínu konania o dohode o vine a treste uhradí dlžné výživné vrátane mesiaca január 2013.
Dňa 21.01.2013 sa obvinený dostavil na tunajšiu prokuratúru, pričom predložil poštový poukaz XXXXX zo dňa 21.01.2013, preukazujúci úhradu výživného vo výške 150,-EUR. 
Nakoľko je zrejmé, že obvinený dlhoval svedkyni poškodenej výživné vo výške 281,02 EUR, bola za účelom preverenia skutočnosti, či došlo k úhrade dlžného výživného v celom rozsahu, kontaktovaná svedkyňa poškodená XXXXX, ktorá potvrdila úhradu výživného v mesiace december 2012 vo výške 150,-EUR a v mesiaci január 2013 vo výške 150,-EUR.
Podľa § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.
Vzhľadom na skutočnosť, že obvinený XXXXX dodatočne splnil svoju povinnosť, teda uhradil celú dlžnú sumu na výživnom a trestný čin nemal trvalo nepriaznivé následky, zanikla trestnosť trestného činu zanedbania povinnej výživy podľa § 207 ods. 1 Trestného zákona a preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Lichá Valicová
prokurátorka